Μεταδημότευση συζύγων όταν ο ένας είναι ήδη δημότης
Μεταδημότευση συζύγων ή συμβιούντων όταν ο ένας είναι ήδη δημότης
Αίτηση για μεταδημότευση ενός εκ των δύο συζύγων ή συμβιούντων στο Δήμο εγγραφής του άλλου συζύγου ή συμβιούντος.
Η αίτηση κατατίθεται στον προς μεταδημότευση Δήμο ή σε οποιοδήποτε ΚΕΠ. Παρέχεται επίσης και μέσω myKEPlive. * Το έντυπο της αίτησης παρέχεται από την υπηρεσία. Στο ΚΕΠ θα πρέπει να δηλωθεί ο Δήμος όπου είναι δημότης ο άλλος σύζυγος ή συμβιούντας.
Κατάθεση από τον αιτούντα (δια ζώσης ή ταχυδρομικά)
Να υφίσταται εγγραφή του συζύγου ή συμβιούντος στο Δήμο στον οποίο υποβάλλεται η αίτηση για μεταδημότευση.
Το σύμφωνο συμβίωσης θα πρέπει να έχει συναφθεί ή επικαιροποιηθεί σε συμβολαιογράφο μετά το 2016.
Η μεταδημότευση αφορά μόνο Έλληνες Πολίτες.
Για τη χρήση των ψηφιακών καναλιών εξυπηρέτησης της διαδικασίας (myKEPlive), απαιτείται η κατοχή και χρήση κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης (κωδικοί TAXISnet).
Η διαδικασία αφορά στη μεταδημότευση ενός εκ των συζύγων ή συμβιούντων, για να αποκτήσει τη δημοτικότητα του άλλου
Ο ενήλικος ή ο έγγαμος μπορεί με αίτησή του μετά από μία διετία να γίνει δημότης σε κάποιο Δήμο ή Κοινότητα, όταν αποκτά εκεί μόνιμη κατοικία. Η διετία της μόνιμης κατοικίας που απαιτείται για τη μεταδημότευση, αποδεικνύεται με βεβαίωση του δημάρχου που εκδίδεται σύμφωνα με τις διατάξεις του άρθρου 349 του Κώδικα Τοπικής Αυτοδιοίκησης . Δεν απαιτείται η προϋπόθεση της διετούς κατοικίας για τη μεταδημότευση: α) Του ενός των συζύγων ή συμβιούντων, για να αποκτήσει τη δημοτικότητα του άλλου, β) των πρώην συζύγων ή συμβιούντων, λόγω λύσης του γάμου ή του συμφώνου συμβίωσης, για να αποκτήσουν τη δημοτικότητα που είχαν πριν από τον γάμο ή το σύμφωνο συμβίωσης, γ) του ενήλικου, προκειμένου να αποκτήσει την αρχική δημοτικότητα, που είχε ο ίδιος ή οι γονείς του, για μία (1) μόνο φορά
Δημοτολογική εγγραφή Συμφώνων Συμβίωσης (ρυθμίσεις για τη δημοτολογική τακτοποίηση των πολιτών σε περίπτωση σύναψης Συμφώνου Συμβίωσης, που διέπονται από τις διατάξεις του ν. 4356/2016).
Σε περίπτωση απόρριψης της αίτησης ο αιτών δύναται να προσφύγει στην εν λόγω Ειδική Επιτροπή, η οποία ασκεί έλεγχο νομιμότητας και εκδίδει απόφαση επί της προσφυγής μέσα σε αποκλειστική προθεσμία τριάντα (30) ημερών από την σχετική υποβολή της. Οι αποφάσεις της Ειδικής Επιτροπής προσβάλλονται μόνο στα αρμόδια δικαστήρια.
Προσφυγή στην αρμόδια Επιτροπή της Περιφέρειας του άρθρου 152 του Κώδικα Δήμων και Κοινοτήτων ν. 3463/2006 (ΦΕΚ Α 114).
Ο ενδιαφερόμενος υποβάλλει την αίτηση μεταδημότευσης είτε με φυσική παρουσία είτε μέσω βιντεοκλήσης με χρήση της υπηρεσίας MyKeplive, επιδεικνύοντας ταυτοποιητικό έγγραφο.
Υποβολή έντυπης αίτησης-υπεύθυνης δήλωσης
Αποδίδεται αριθμός πρωτοκόλλου στην αίτηση και ανατίθεται σε υπάλληλο για τη διεκπεραίωσή της.
Ο αρμόδιος υπάλληλος αναζητά το πιστοποιητικό οικογενειακής κατάστασης από το Δήμο προέλευσης του αιτούντος.
Ελέγχεται η εγγραφή του συζύγου/συμβιούντος στο Δήμο και η ύπαρξη ισχύοντος γάμου/συμφώνου συμβίωσης.
Ο αρμόδιος υπάληλλος του Δήμου ή του ΚΕΠ ελέγχει την πληρότητα των ταυτοποιητικών εγγράφων του πολίτη για να προχωρήσει στην φυσική ταυτοποίηση του.
Ο Αρμόδιος Υπάλληλος του οικείου Δήμου δημιουργεί νέα μερίδα και προβαίνει στη σχετική ενημέρωση του Μητρώου Πολιτών και των Εκλογικών Καταλόγων.
Έκδοση Απόφασης Δημάρχου με την οποία οριστικόποιείται η μεταδημότευση του ενδιαφερόμενου στον νέο Δήμο.
Απορριπτική απόφαση προκύπτει όταν δεν υπάρχει εγγραφή του συζύγου/συμβιούντος στο Δήμο ή δεν υπάρχει εν ισχύ γάμος/σύμφωνο συμβίωσης.
Η αίτηση με φυσική παρουσία σε ΚΕΠ μπορεί να υποβληθεί και από νόμιμα εξουσιοδοτημένο εκπρόσωπο.
Απαιτείται η επίδειξη ταυτοποιητικού εγγράφου. Σε περίπτωση υποβολής από τρίτο πρόσωπο απαιτείται η υποβολή νόμιμης εξουσιοδότησης ή πληρεξουσίου.
H πράξη αυτή προσυπογράφεται από τον Προϊστάμενο του Δημοτολογίου. Η έκδοση της θετικής απόφασης του Δημάρχου είναι άμεσα εκτελεστή. Συνεπάγεται την κτήση δημοτικότητας στον νέο Δήμο και άμεση απώλεια της δημοτικότητας στον προηγούμενο Δήμο εγγραφής.
Αναζήτηση πιστοποιητικού Οικογενειακής Κατάστασης του αιτούντος
Ενημέρωση Μητρώου Πολιτών και Εκλογικών Καταλόγων
Έκδοση Απόφασης Δημάρχου για τη μεταδημότευση
Κοινοποίηση απόφασης στον ενδιαφερόμενο ή στο ΚΕΠ υποβολής της αίτησης.